Πρόταση συμφωνίας μεταξύ του Ευρωπαϊκού Κοινοβουλίου, του Συμβουλίου, της Επιτροπής, του Δικαστηρίου, του Ελεγκτικού Συνεδρίου, της Οικονομικής και Κοινωνικής Επιτροπής καθώς και της Επιτροπής των Περιφερειών σχετικά με τη δημιουργία Συμβουλευτικής Ομάδας για τους δεοντολογικούς κανόνες που πρέπει να διέπουν το δημόσιο βίο

(υποβάλλεται από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Η Επιτροπή, στη Λευκή Βίβλο για τη μεταρρύθμιση της Επιτροπής [1] που εξέδωσε την 1η Μαρτίου 2000, τόνισε ότι οι βασικές αρχές για μια ευρωπαϊκή δημόσια διοίκηση προσανατολισμένη προς τις υπηρεσίες είναι: η ανεξαρτησία, η αρμοδιότητα, η υπευθυνότητα, η αποτελεσματικότητα και η διαφάνεια.

[1] COM (2000) 200 τελικό

Στην ενέργεια αριθ. 1 του προγράμματος δράσης της Λευκής Βίβλου, η Επιτροπή ανέλαβε την υποχρέωση να προτείνει τη σύναψη συμφωνίας μεταξύ των κύριων θεσμικών και επικουρικών ευρωπαϊκών οργάνων για τη δημιουργία συμβουλευτικού οργάνου για τους δεοντολογικούς κανόνες που πρέπει να διέπουν το δημόσιο βίο.

Η ανάληψη της υποχρέωσης αυτής ανταποκρίνεται θετικά σε αίτημα του Ευρωπαϊκού Κοινοβουλίου, το οποίο βασίζεται στις συστάσεις της Επιτροπής Ανεξάρτητων Εμπειρογνωμόνων τις οποίες ανέπτυξε στη δεύτερη έκθεσή της, στις 10 Σεπτεμβρίου 1999. Η επιτροπή αυτή, από την πλευρά της, στήριξε τη σύστασή της στις εκτεταμένες εργασίες που πραγματοποιήθηκαν στο πλαίσιο του ΟΟΣΑ σχετικά με τον κώδικα δεοντολογίας όσον αφορά την ορθή διοικητική συμπεριφορά.

Η Επιτροπή, για την εφαρμογή της ενέργειας αριθ. 1 της Λευκής Βίβλου σχετικά με τη διοικητική της μεταρρύθμιση, ενέκρινε την παρούσα πρόταση συμφωνίας μεταξύ των κύριων θεσμικών και επικουρικών ευρωπαϊκών οργάνων, η οποία θα διαβιβαστεί στο Ευρωπαϊκό Κοινοβούλιο, το Συμβούλιο, το Δικαστήριο, το Ελεγκτικό Συνέδριο καθώς και την Οικονομική και Κοινωνική Επιτροπή και την Επιτροπή των Περιφερειών.

Πρόταση συμφωνίας μεταξύ του Ευρωπαϊκού Κοινοβουλίου, του Συμβουλίου, της Επιτροπής, του Δικαστηρίου, του Ελεγκτικού Συνεδρίου, της Οικονομικής και Κοινωνικής Επιτροπής καθώς και της Επιτροπής των Περιφερειών σχετικά με τη δημιουργία Συμβουλευτικής Ομάδας για τους δεοντολογικούς κανόνες που πρέπει να διέπουν το δημόσιο βίο

Άρθρο 1

Στόχος

Το Ευρωπαϊκό Κοινοβούλιο, το Συμβούλιο, η Επιτροπή, το Δικαστήριο, το Ελεγκτικό Συνέδριο, η Οικονομική και Κοινωνική Επιτροπής καθώς και η Επιτροπή των Περιφερειών, στο εξής καλούμενα 'τα Μέρη', θεσπίζουν Συμβουλευτική Ομάδα για τους δεοντολογικούς κανόνες που πρέπει να διέπουν το δημόσιο βίο, στο εξής καλούμενη 'η Ομάδα'.

Άρθρο 2

Αίτηση γνωμοδότησης

Η Ομάδα έχει καθήκον να παρέχει συμβουλές σχετικά με τους δεοντολογικούς επαγγελματικούς κανόνες που αφορούν τη λειτουργία των Μερών. Παρέχονται συμβουλές για τις γενικές αρχές δεοντολογικής επαγγελματικής συμπεριφοράς κατόπιν αιτήσεως ενός Μέρους.

Κάθε Μέρος δικαιούται να ζητεί τη γνώμη της Ομάδας για τους δεοντολογικούς επαγγελματικούς κανόνες όσον αφορά γενικά θέματα τα οποία σχετίζονται με τις δραστηριότητες του. Οι συμβουλές της Ομάδας δεν αφορούν θέματα που σχετίζονται με προσδιορισμένα ή δυνάμενα να προσδιοριστούν άτομα.

Το Μέρος που ζητεί τη συμβουλή της Ομάδας, ορίζει την προθεσμία εντός της οποίας πρέπει να διατυπωθεί η γνώμη αυτή.

Άρθρο 3

Συνεργασία μεταξύ των Μερών και της Ομάδας

Τα Μέρη πρέπει να συνεργάζονται απόλυτα με την Ομάδα, κυρίως παρέχοντάς της τις απαιτούμενες βασικές πληροφορίες.

Άρθρο 4

Σύνθεση

(1) Η Ομάδα αποτελείται από πέντε μέλη τα οποία διορίζονται με βάση τις αρμοδιότητές τους και τις επαγγελματικές τους ικανότητες.

(2) Απαραίτητες προϋποθέσεις για το διορισμός μέλους είναι, κυρίως, η ανεξαρτησία, η άψογη επαγγελματική συμπεριφορά καθώς και η κατάλληλη γνώση του ισχύοντος νομικού πλαισίου και των μεθόδων εργασίας των Μερών.

Άρθρο 5

Διορισμός

Τα μέλη της Ομάδας διορίζονται κατόπιν κοινής συμφωνίας των Μερών. Επιδιώκεται να υπάρχει κατάλληλη ισορροπία όσον αφορά τη γεωγραφική προέλευση και το φύλο.

Άρθρο 6

Θητεία

Τα μέλη της Ομάδας διορίζονται για θητεία τριών ετών, η οποία μπορεί να ανανεωθεί μια φορά.

Άρθρο 7

Προεδρείο

Η Ομάδα εκλέγει έναν πρόεδρο μεταξύ των μελών της.

Άρθρο 8

Διαβουλεύσεις

(1) Η σύγκληση της Ομάδας γίνεται από τον πρόεδρο.

(2) Η Ομάδα μπορεί να προσκαλεί αντιπροσώπους των Μερών, ή άλλα πρόσωπα των οποίων απαιτείται να ακουσθούν οι συμβουλές.

Άρθρο 9

Γνωμοδοτήσεις

(1) Εφόσον μια γνώμη δεν εγκρίνεται με ομοφωνία, αναφέρονται όλες οι διιστάμενες απόψεις.

(2) Κάθε γνώμη πρέπει να δημοσιεύεται αμέσως μετά την έγκρισή της.

Άρθρο 10

Εσωτερικός κανονισμός

Η Ομάδα εγκρίνει τον εσωτερικό της κανονισμό.

Άρθρο 11

Επιστροφή δαπανών

Τα οδοιπορικά και τα έξοδα διαμονής όσον αφορά τις συνεδριάσεις της Ομάδας συγχρηματοδοτούνται από τα Μέρη με βάση τους σχετικούς διοικητικούς κανόνες.

Άρθρο 12

Γραμματεία

Τα Μέρη προσφέρουν στην Ομάδα υπηρεσία γραμματείας.

Βρυξέλλες,

Για την Επιτροπή

[...]

ΔΗΜΟΣΙΟΝΟΜΙΚΟ ΔΕΛΤΙΟ

1. Τίτλος της ενεργειας

Πρόταση συμφωνίας μεταξύ του Ευρωπαϊκού Κοινοβουλίου, του Συμβουλίου, της Επιτροπής, του Δικαστηρίου, του Ελεγκτικού Συνεδρίου, της Οικονομικής και Κοινωνικής Επιτροπής καθώς και της Επιτροπής των Περιφερειών σχετικά με τη δημιουργία Συμβουλευτικής Ομάδας για τους δεοντολογικούς κανόνες που πρέπει να διέπουν το δημόσιο βίο

2. Σχετικά κονδύλια του προϋπολογισμού

A-7030

3. Νομική βαση

Αυτόνομη αρμοδιότητα της Επιτροπής να ορίζει τις μεθόδους εργασίας της και να συνάπτει διοργανικές συμφωνίες σχετικά με τη λειτουργία των κύριων θεσμικών και επικουρικών ευρωπαϊκών οργάνων.

4. Περιγραφή της ενέργειας

4.1 Γενικός στόχος της ενέργειας

Η Συμβουλευτική Ομάδα παρέχει συμβουλές σχετικά με τους δεοντολογικούς κανόνες που αφορούν τη λειτουργία των ευρωπαϊκών οργάνων. Θα παρέχονται συμβουλές για τις γενικές αρχές δεοντολογικής συμπεριφοράς.

4.2 Διάρκεια της ενέργειας και διατάξεις ανανέωσης

Η συμφωνία αυτή καθαυτή θα έχει απεριόριστη διάρκεια. Η Συμβουλευτική Ομάδα θα αρχίσει να λειτουργεί από την υπογραφή της σχετικής συμφωνίας και το διορισμό των μελών της. Η θητεία των μελών περιορίζεται σε 3 έτη αλλά ο διορισμός ορισμένων μελών μπορεί να ανανεωθεί για μια ακόμη φορά.

5. Κατάταξη των δαπανών ή των εσόδων

5.1 Υποχρεωτικές/ Μη-υποχρεωτικές δαπάνες

5.2 Διαχωριζόμενες / Μη-διαχωριζόμενες πιστώσεις αναλήψεως υποχρεώσεως

5.3 Είδος προβλεπόμενων εσόδων

Ουδέν

6. Είδος δαπάνης ή εσόδου

- Διοικητικές δαπάνες. Πρέπει να επισημανθεί ότι η Επιτροπή θα προτείνει ότι όλες οι σχετικές δαπάνες θα συγχρηματοδοτούνται από τα ευρωπαϊκά όργανα που έχουν υπογράψει τη συμφωνία. Η σημερινή κατανομή θα εξαρτηθεί από τον αριθμό των συμμετεχόντων μελών καθώς και από τους πόρους που θα συγκεντρώσουν.

7. Οικονομικές επιπτώσεις

7.1 Τρόπος υπολογισμού του συνολικού κόστους της ενέργειας (συσχετισμός μεταξύ ατομικού και συνολικού κόστους)

7.2 Αναλυτική κατανομή κόστους

Πιστώσεις αναλήψεως υποχρεώσεων σε εκατ. ευρώ (τρέχουσες τιμές)

>ΘΕΣΗ ΠIΝΑΚΑ>

7.3 Επιχειρησιακές δαπάνες μελετών, εμπειρογνωμόνων κ.λπ. που περιλαμβάνονται στο μέρος Β του προϋπολογισμού

Πιστώσεις αναλήψεως υποχρεώσεων σε εκατ. ευρώ (τρέχουσες τιμές)

>ΘΕΣΗ ΠIΝΑΚΑ>

7.4 Χρονοδιάγραμμα των πιστώσεων αναλήψεως υποχρεώσεων και πληρωμών

σε εκατ. ευρώ

>ΘΕΣΗ ΠIΝΑΚΑ>

8. Μέτρα για την πρόληψη της απατης

- Πρόβλεψη ειδικών μέτρων

9. Στοιχεία ανάλυσης κόστους-αποτελεσματικοτητας

9.1 Ειδικοί και ποσοτικοί στόχοι. Πληθυσμός στον οποίον απευθύνεται η ενέργεια

- Ειδικοί στόχοι: η Συμβουλευτική Ομάδα, κατόπιν αιτήσεως των μερών της συμφωνίας, θα γνωμοδοτεί για τους κανόνες ηθικής συμπεριφοράς στα ευρωπαϊκά όργανα. Εάν χρειαστεί, οι γνώμες αυτές θα λαμβάνουν τη μορφή συστάσεων για τη βελτίωση των ισχυόντων κανόνων (π.χ. κώδικες συμπεριφοράς).

- Πληθυσμός στόχος: συνίσταται στους παράγοντες της πολιτείας και στους υπαλλήλους των ευρωπαϊκών οργάνων, οι οποίοι - μαζί με το ευρύ κοινό είναι οι τελικοί δικαιούχοι της ενέργειας.

9.2 Αιτιολόγησης της ενέργειας

Η Επιτροπή, στη Λευκή Βίβλο της για τη Διοικητική Μεταρρύθμιση που εγκρίθηκε την 1η Μαρτίου 2000 τόνισε ότι οι βασικές αρχές της ευρωπαϊκής δημόσιας διοίκησης προσανατολισμένης προς την παροχή υπηρεσιών είναι: η ανεξαρτησία, η αρμοδιότητα, η υπευθυνότητα, η αποτελεσματικότητα και η διαφάνεια.

Στην ενέργεια αριθ. 1 του προγράμματος δράσης της Λευκής Βίβλου, η Επιτροπή ανέλαβε την υποχρέωση να προτείνει τη σύναψη συμφωνίας μεταξύ των κύριων θεσμικών και επικουρικών ευρωπαϊκών οργάνων σχετικά με τη δημιουργία συμβουλευτικού οργάνου για τους δεοντολογικούς κανόνες που πρέπει να διέπουν το δημόσιο βίο.

Η ανάληψη της υποχρέωσης αυτής ανταποκρίνεται θετικά σε αίτημα του Ευρωπαϊκού Κοινοβουλίου (Ψήφισμα της 19ης Ιανουαρίου 2000), το οποίο βασίζεται στις συστάσεις της Επιτροπής Ανεξάρτητων Εμπειρογνωμόνων τις οποίες ανέπτυξε στη δεύτερη έκθεσή της, στις 10 Σεπτεμβρίου 1999. Η επιτροπή αυτή, από την πλευρά της, στήριξε τη σύστασή της στις εκτεταμένες εργασίες που πραγματοποιήθηκαν στο πλαίσιο του ΟΟΣΑ σχετικά με τον κώδικα δεοντολογίας όσον αφορά την ορθή διοικητική συμπεριφορά.

9.3 Παρακολούθηση και αξιολόγηση της ενέργειας

- Θα χρησιμοποιηθούν οι εξής δείκτες απόδοσης:

-- δείκτες παραγωγής (μέτρηση χρησιμοποιούμενων πόρων): γνωμοδοτήσεις της Συμβουλευτικής Ομάδας

-- δείκτες αντικτύπου (μέτρηση της απόδοσης σε σχέση με τους επιδιωκόμενους στόχους): Αλλαγές και τροποποιήσεις των υφιστάμενων προτύπων συμπεριφοράς (κώδικες συμπεριφοράς) μετά από τις συστάσεις της Συμβουλευτικής Ομάδας. Τα αποτελέσματα (ποιότητα των γνωμοδοτήσεων, αντίκτυπος του ισχύοντος πλαισίου) θα αξιολογηθούν μετά από τρία έτη λειτουργίας (η περίοδος αυτή αντιστοιχεί στη θητεία των μελών).

10. Διοικητικές δαπάνες (Μέρος A του τμηματος III του προϋπολογισμού)

Οι απαιτήσεις από την πλευρά των ανθρώπινων και των διοικητικών πόρων πρέπει να καλυφθούν από τα κονδύλια που χορηγούνται στη ΓΔ που διαχειρίζεται το θέμα αυτό. Όπως αναφέρεται στο σημείο 6, η Επιτροπή θα προτείνει ότι όλες οι σχετικές δαπάνες, καθώς και το προβλεπόμενο προσωπικό για την εξυπηρέτηση της γραμματείας της Ομάδας, πρέπει να καλυφθούν από κοινού από τα ευρωπαϊκά όργανα που θα υπογράψουν τη συμφωνία. Η τρέχουσα κατανομή θα εξαρτηθεί από τον αριθμό των συμμετεχόντων μελών καθώς και από τους πόρους που μπορούν να διαθέσουν από τον γενικό προϋπολογισμό των Κοινοτήτων. Το τελικό δημοσιονομικό δελτίο θα υποβληθεί εκ νέου στην Επιτροπή προς έγκριση μαζί με την οριστική διοργανική συμφωνία, βάσει των διαπραγματεύσεων που έγιναν με τα λοιπά ευρωπαϊκά όργανα (στην αρχή του 2001).

Οι ακόλουθες πληροφορίες αφορούν μόνο τους πόρους που πρέπει να διατεθούν από την Επιτροπή.

10.1 Επιπτώσεις στον αριθμό των θέσεων εργασίας

>ΘΕΣΗ ΠIΝΑΚΑ>

10.2 Ολικές οικονομικές επιπτώσεις των συμπληρωματικών ανθρώπινων πόρων

Καμία. Θα χρησιμοποιηθεί ½ μόνιμος υπάλληλος κατηγορίας A με εσωτερική αναδιάταξη.

EUR

>ΘΕΣΗ ΠIΝΑΚΑ>

10.3 Αύξηση άλλων διοικητικών δαπανών ως αποτέλεσμα της ενέργειας

ΕΥΡΩ

>ΘΕΣΗ ΠIΝΑΚΑ>

Το ποσό αυτό αντιστοιχεί στις δαπάνες 12 μηνών, καθώς η διάρκεια της ενέργειας είναι αόριστη.

Σημείωση: Πρόκειται για μια αρχική εκτίμηση (Βλ. σημείο 10).